FACULTAT DE PSICOLOGIA, CIENCIES DE L’EDUCACIÓ I DE L’ESPORT BLANQUERNA – UNIVERSITAT RAMON LLULL convoca el procés selectiu per a la cobertura de 1 plaça per donar suport a la recerca, com a

**Personal investigador amb el títol de doctor/a**

S'ofereix l'oportunitat d’incorporar-se a una universitat de referència, al Grup de Recerca en Pedagogia, Societat i Innovació amb el suport de les Tecnologies de la Informació i la Comunicació (PSITIC), en un entorn dinàmic i professionalitzat.

**Funcions:**

* Donar suport tècnic a la cerca i presentació a convocatòries públiques i privades per obtenir finançament en projectes de recerca i transferència de coneixement.
* Col·laborar en diferents projectes de recerca del grup en les fases de: a) revisió de literatura i marc normatiu, b) recollida d’informació (treball de camp), i c) anàlisi de la informació (segons us de metodologia integradora o mixta).
* Donar suport en las diferents estratègies de comunicació de resultats del grup (congressos, seminaris, publicacions, etc.).
* Donar suport en la formació de personal investigador pre-doctoral del grup.

**Requisits del perfil:**

* **Formació:** Preferentment formació en Graus de Pedagogia o Educació, oberts a altres carreres de l’àmbit de les Ciències Socials
* **Coneixements:**
	+ Anàlisi de dades quantitatives (coneixement d’estadística i ús de SPSS o R)
	+ Anàlisi de dades qualitatives (i ús de NVivo o Atlas-Ti)
	+ Gestió i planificació de projectes
	+ Redacció científica
	+ Ús de recursos TIC

 **Experiència:** Es valorarà

* + Experiències de treball en equip
	+ Participació en projectes de recerca
	+ Publicacions
	+ Participació en projectes educatius
	+ Experiències de disseny i avaluació de projectes i programes
* **Idiomes:** Català, Castellà i Anglès (nivell alt parlat i escrit).
* **En el moment de la contractació s’han de complir amb els següents requisits:**
	+ Tenir entre 16 i 30 anys d’edat
	+ Estar desocupat.
	+ Estar inscrit com a demandant d’ocupació al Servei d’Ocupació de Catalunya (SOC)
	+ No haver fet tasques de recerca a la Universitat Ramon Llull (URL) en els 6 mesos previs a la contractació.

**S’ofereix:**

* contracte a temps complet
* durada prevista: 24 mesos
* incorporació prevista: desembre 2022

**Procediment de selecció:**

* **Presentació de sol·licituds**: les persones interessades hauran de presentar la seva candidatura a l’Oficina de Recerca de la FPCEEB a l’atenció de la Sra. Núria Núñez (nurianl@blanquerna.url.edu). S’hi haurà d’incloure un currículum complert i una carta de motivació de 250 paraules explicant els motius pels quals es vol accedir a la plaça.

La Facultat de Psicologia, Ciències de l’Educació i de l’Esport Blanquerna – URL pot requerir l’acreditació dels requisits obligatoris abans de la formalització del contracte, així com dels aspectes necessaris quan consideri que hi pot haver inexactituds.

La Facultat de Psicologia, Ciències de l’Educació i l’Esport Blanquerna té entre els seus compromisos fomentar la igualtat entre les persones i els gèneres i formar professionals amb el nivell més alt de qualificació. Per això, aquesta convocatòria es regeix pel el Pla d'Igualtat de la Fundació Blanquerna que inclou mesures per garantir la igualtat de tracte i oportunitats entre gèneres i eliminar qualsevol tipus de discriminació, complint alhora amb els principis de contractació OTM-R. Els àmbits sobre els quals incideix aquest Pla, d'acord amb el que regula l'article 46 de la LO3/2007, són l'accés a l'ocupació, la classificació professional, la promoció i la formació, les retribucions, l'ordenació del temps de treball, i la prevenció de l'assetjament sexual i per raó de gènere.

* **Termini:** les sol·licituds es podran presentar fins al dia 15 de setembre inclòs.
* **Procés d’admissió i de selecció:**
	+ La Facultat de Psicologia, Ciències de l’educació i de l’Esport Blanquerna – URL és l’òrgan responsable de tot el procés d’admissió i de selecció d'acord amb les normes i procediments aplicables a l'entitat.
	+ Les persones candidates que no compleixin algun dels requisits obligatoris quedaran excloses del procés de selecció.
	+ El procés de selecció es realitzarà en una única fase d’avaluació curricular en la que es valoraran els currículums rebuts segons la següent ponderació:
		- Expedient: 30 punts
		- Coneixements: 35 punts
		- Idiomes: 20 punts
		- Experiència: 15 punts

*Aquesta oferta s’emmarca en el Programa Investigo, de contractació de persones joves demandants de feina en la realització d’iniciatives de recerca i innovació, en el marc del Pla de Recuperació, Transformació i Resiliència a Catalunya, finançat per la Unió Europea a través dels Fons Europeus Next Generation. Codi oficial 100045ID10*

Barcelona, a 22 de juliol de 2022